‘বাংলার পুলিশ দেশের সেরা’, বিদায়ী অনুষ্ঠানে প্রশংসা রাজীব কুমারের মুখে

ওয়েবডেস্ক- রাজ্যের পরবর্তী ডিজি (DG) কে হবে তা নিয়ে আলোচনা এর মধ্যেই ভারপ্রাপ্ত ডিজি রাজীব কুমার (Acting DG Rajiv Kumar) বিদায়ী প্যারেড আলিপুর বডিগার্ড লাইনে (Alipore Bodyguard Line) । পশ্চিমবঙ্গের ভারপ্রাপ্ত DGP রাজীব কুমারের বিদায় সংবর্ধনা অনুষ্ঠান হল আলিপুর বডি গার্ড লাইনে। আগামী ৩১ জানুয়ারি তার কর্মজীবনের অবসর। তার আগে তাঁর আনুষ্ঠানিক বিদায় সংবর্ধনা। অনুষ্ঠানে উপস্থিত ছিলেন রাজ্য ও কলকাতা পুলিশের একাধিক উচ্চপদস্থ আধিকারিকেরা।

এদিন রাজীব কুমার বাংলার পুলিশের দক্ষতার প্রশংসা করে বলেন, ‘বাংলার পুলিশ দেশের সেরা। সাহসই পুলিশশের অস্ত্র। রাজীব কুমার বলেন, বিভিন্নরকম চ্যালেঞ্জিং পরিস্থিতির মুখে কাজ করতে হয় পুলিশকে। মাও দমনের কথা তুলে ধরেন তিনি। হোমগার্ড থেকে শুরু করে উচ্চ পদস্থ কর্তা, কারও অবদানই কম নয়। সৎ সাহসই পুলিশের সব থেকে বড় অস্ত্র। তবে সাহস মানেই অ্যাকশন, গুলি চালানো নয়।

আরও পড়ুন- নিউটাউনের হোটেলে সেলিম–হুমায়ুন বৈঠক, জোট নিয়ে কী সিদ্ধান্ত?

প্রসঙ্গত, প্রাক্তন ডিজি মনোজ মালব্যের মেয়াদ শেষ হওয়ার পর ২০২৩ সালের ডিসেম্বরে রাজীব কুমারকের অস্থায়ীভাবে নিয়োগ করা হয়েছিল ডিজি পদে। সেই পদে মেয়াদ শেষ হওয়ার নতুন করে ওই পদে কে বসবেন তাই নিয়ে জল্পনা তৈরি হয়েছে। রাজ্যের তরফে ৮ জনের নামের তালিকা চিঠি আকারে পাঠানো হয়েছে কেন্দ্রকে। তবে সেই তালিকায় রয়েছে রাজীব কুমারে নামও! যা ঘিরে নতুন করে জল্পনা তৈরি হয়েছে। তাহলে কী রাজীবকে ‘স্থায়ী’ ডিজি পদে চাইছে রাজ্য সরকার? নিয়ম অনুযায়ী, ডিজিপি পদে নিয়োগের জন্য রাজ্যের তরফে যে তালিকা পাঠানো হয় তাতে ছাড়পত্র দেয় ইউনিয়ন পাবলিক সার্ভিস কমিশনের এমপ্যানেলমেন্ট কমিটি। সেখান থেকে তিন জনের নাম আসে রাজ্যের কাছে। এদের মধ্যে একজনকে পরবর্তী ডিজি হিসেবের বেছে নেয় রাজ্য সরকার। সরকারের পাঠানো তালিকায় রয়েছেন ভারপ্রাপ্ত ডিজি রাজীব, মামলাকারী আইপিএস রাজেশের পাশাপাশি নাম রয়েছে ছয় সিনিয়র আইপিএস রণবীর কুমার, দেবাশিস রায়, অনুজ শর্মা, জগমোহন, এন রমেশ বাবু এবং সিদ্ধিনাথ গুপ্তের।